Temeljem Strategije razvoja turizma Republike Hrvatske do 2020. godine te Državnog proračuna Republike Hrvatske za 2020. godinu i projekcije za 2021. i 2022. godinu (NN 117/2019) te Izmjena i dopuna Državnog proračuna Republike Hrvatske za 2020. godinu i projekcija za 2021. i 2022. godinu (NN 58/2020 Ministarstvo turizma i sporta provodi

**P R O G R A M**

**POTICANJA OBRAZOVANJA KADROVA U UGOSTITELJSTVU I TURIZMU U 2020. godini**

**„STIPENDIJE“**

|  |  |
| --- | --- |
| **OSNOVNI CILJ** | Podizanje kvalitete kadrova u ugostiteljstvu i turizmu, u konačnici ukupne kvalitete hrvatskog turizma poticanjem mladih na obrazovanje za zanimanja u ugostiteljstvu i turizmu te kvalitetnije povezivanje obrazovnih institucija i gospodarskih tvrtki u turizmu. |
| **POSEBNI CILJEVI** | Motiviranje mladih za ugostiteljsko-turistička zanimanja kroz podizanje standarda obrazovanja:   * stipendiranjem tijekom obrazovanja za ugostiteljsko-turistička zanimanja, * podizanjem kvalitete stručne prakse, * zapošljavanjem nakon završenog obrazovanja. |
| **PARTNERI MINISTARSTVA- PRIJAVITELJI** | Prijavitelji mogu biti:   * pravne osobe koje su registrirane za obavljanje ugostiteljskih usluga u objektima iz skupine hoteli i skupine kampovi ili turističkoj agenciji (u daljnjem tekstu: tvrtka) * županijske obrtničke komore (u daljnjem tekstu: komora) |
| **KRAJNJI KORISNICI- STIPENDISTI** | Učenici i studenti koji se obrazuju za ugostiteljsko-turistička zanimanja. Za ostala zanimanja, usko povezana uz turizam, potrebna je prethodna suglasnost Ministarstva. |
| **NAMJENA SREDSTAVA** | Sredstva su namijenjena za sufinanciranje stipendija učenicima i studentima, krajnjim korisnicima. |
| **RASPORED PLANIRANIH SREDSTAVA** | **Ukupni** iznos stipendije može iznositi najviše 1.200,00 kn po učeniku/studentu mjesečno.  Ministarstvo odobrava 50% ukupnog iznosa stipendije, a partner drugih 50%. |
| **RAZDOBLJE STIPENDIRANJA** | **Učenici** imaju pravo na stipendiju u razdoblju od 1. rujna do 30. lipnja u školskoj godini.  **Studenti prve godine** imaju pravo na stipendiju u razdoblju od 1. listopada do 30. lipnja u akademskoj godini.  **Studenti ostalih godina** imaju pravo na stipendiju u razdoblju od 1. rujna do 30. lipnja u akademskoj godini. Studenti u statusu apsolventa nemaju pravo na stipendiju.  Ukoliko Stipendist želi nastaviti sa školovanjem za zanimanje za rad u turizmu te i dalje želi biti stipendist Ministarstva i tvrtke/komore, podnosi pisani zahtjev tvrtki/komori koji isti dostavlja Ministarstvu. Uz suglasnost tvrtke/komore i Ministarstva moguće je nastaviti sa stipendiranjem što će se regulirati Dodatkom ugovora. |
|  | **PARTNERSTVO S TVRTKAMA** |
| **PRAVA I OBVEZE MINISTARSTVA** | Ministarstvo se obvezuje uplaćivati 50% ugovorenog iznosa za stipendije na račun tvrtke u mjesecu za koji se stipendija isplaćuje.  Ministarstvo ima pravo nadzora nad izvršenjem uplata stipendija od strane tvrtke.  Ministarstvo ima pravo nadzora nad kvalitetom provedbe stručne prakse stipendista uvidom na licu mjesta.  Ministarstvo ima pravo nadzora nad uvjetima zapošljavanja stipendista po završenom školovanju.  Ministarstvo može predložiti raskid ugovora o stipendiranju u slučaju opravdanih, objektivnih okolnosti nastalih nakon sklapanja ugovora, a koje značajno utječu na mogućnost provedbe. Sporazumom o raskidu se reguliraju međusobna prava i obveze. |
| **PRAVA I OBVEZE TVRTKE** | Tvrtka se obvezuje odabrati stipendiste sukladno kriterijima i uvjetima relevantnim za određeno zanimanje.  Tvrtka se obvezuje ukupan iznos stipendije uplatiti na račun stipendista u roku od 5 dana po primitku uplate od strane Ministarstva.  Tvrtka se obvezuje Ministarstvu najmanje tromjesečno dostavljati potvrde o izvršenoj uplati **ukupnih** sredstava na ime stipendija na račune stipendista.  Tvrtka se obvezuje osigurati stipendistu stručnu praksu s mentorom u skladu sa zanimanjem za koje se stipendist školuje.  Ukoliko tvrtka ulazi u partnerstvo s više od 100 stipendista, za stipendiste izvan destinacija u kojima tvrtka raspolaže objektima za pružanje stručne prakse, tvrtka ima mogućnost osigurati obavljanje prakse u adekvatnim objektima drugih poslodavaca pod uvjetom da je to stipendisti i tvrtki sporazumno prihvatljivo. U tom slučaju tvrtka mora regulirati poslovni odnos s trećim poslodavcem (koji pruža uslugu stručne prakse). Tvrtka odgovara za odabir objekta i kvalitetu stručne prakse.  Tvrtka se obvezuje prikupljati potvrde o uspješnom završetku razreda/godine i upisu u sljedeći razred/godinu i dostaviti ih Ministarstvu **do 15. rujna** **za učenike** srednjih škola, a do **31. listopada za studente**.  Tvrtka ima pravo predložiti raskid ugovora o stipendiranju u slučaju da stipendist ne izvršava svoje obveze odnosno u slučaju skrivljenog ponašanja.  Tvrtka se obvezuje odmah po završetku redovnog školovanja/studiranja sklopiti sa stipendistom ugovor o radu na određeno vrijeme uz uvjet probnog rada ili ugovor o radu pripravnika (ukoliko se provodi pripravnički staž) u ukupnom trajanju 12 mjeseci (bez obzira koliko je trajalo stipendiranje).  Ukoliko zbog sezonalnosti poslovanja objekata nije moguće osigurati 12 mjeseci rada u komadu, tvrtka mora osigurati rad u najviše dva dijela, s čime je obvezna upoznati stipendistu prije potpisivanja ugovora.  Ministarstvu dostaviti kopiju ugovora o radu **u roku 15 dana** od zaključenja istog.  Tvrtka ima pravo predložiti raskid ugovora o stipendiranju ili radu/ugovora o radu pripravnika u slučaju da stipendist:   * ne izvršava svoje obveze * ne udovoljava uvjete probnog rada * ukoliko ne ostane u radnom odnosu 12 mjeseci * u slučaju skrivljenog ponašanja * u slučaju drugih okolnosti koje utječu na provedbu Programa, temeljem odluke Povjerenstva za pripremu i provedbu Programa.   Prijedlog raskida tvrtka je obvezna dostaviti Ministarstvu na suglasnost. Temeljem prijedloga o raskidu Ministarstvo sastavlja Obavijest o gubitku prava na stipendiju koja se dostavlja stipendisti.  Tvrtka može predložiti raskid ugovora o stipendiranju u slučaju opravdanih, objektivnih okolnosti nastalih nakon sklapanja ugovora, a koje značajno utječu na mogućnost provedbe. Sporazumom o raskidu se reguliraju međusobna prava i obveze. |
| **PRAVA I OBVEZE STIPENDISTE** | Stipendist ima pravo na stipendiju iz ugovora o stipendiranju ukoliko ne prima drugu stipendiju od druge pravne osobe.  Stipendist se obvezuje redovito upisivati (bez ponavljanja) i pohađati razrede/godine te završiti školovanje/diplomirati u redovnom roku.  Stipendist se obvezuje tijekom trajanja školovanja/studiranja redovito obavljati stručnu praksu u objektima tvrtke.  Stipendist se obvezuje tijekom stručne prakse u objektima tvrtke uredno izvršavati sve svoje obveze i zadatke.  Stipendist je suglasan da ukoliko tvrtka ulazi u partnerstvo s više od 100 stipendista, za stipendiste izvan destinacija u kojima tvrtka raspolaže objektima za pružanje stručne prakse, tvrtka ima mogućnost osigurati obavljanje prakse u adekvatnim objektima drugih poslodavaca pod uvjetom da je to stipendisti i tvrtki sporazumno prihvatljivo.  Stipendist se obvezuje odmah po završetku redovnog školovanja/studiranja sklopiti s tvrtkom ugovor o radu na određeno vrijeme uz uvjet probnog rada ili ugovor o radu pripravnika (ukoliko se provodi pripravnički staž), a nakon uspješno provedenog probnog rada/pripravničkog stažiranja ugovor o radu na određeno vrijeme.  Stipendist se obvezuje ostati u radnom odnosu u tvrtki 12 mjeseci.  Stipendist se obvezuje tvrtki dostaviti potvrde o redovitom upisu za svaku školsku/studijsku godinu, kao i dokaz o redovnom završetku školovanja/studiranja (kopiju svjedodžbe/diplome): učenici srednjih škola **do 10. rujna**, a studenti **do 20. listopada.**  Stipendist se obvezuje eventualni prigovor na provedbu Programa stipendiranja uložiti pisanim putem **u roku 15 dana** od dana nastanka razloga prigovora istovremeno Ministarstvu i tvrtki.  Stipendist je dužan kod potpisivanja ugovora predati **bjanko zadužnice** na prvi veći iznos u odnosu na iznos predviđen za stipendiranje tijekom sudjelovanja u Programu, solemnizirane od strane javnog bilježnika (Ministarstvu i tvrtki).  Stipendist može raskinuti ugovor o stipendiranju u slučaju da tvrtka na ispunjava svoje obveze prema Stipendisti sukladno ugovoru. U tom slučaju, tvrtka ima obvezu povrata do tada isplaćenih stipendija stipendisti iz državnog proračuna sa zakonskom zateznom kamatom u državni proračun u roku od 15 dana od dana raskida ovoga Ugovora. |
|  | **PARTNERSTVO S KOMORAMA** |
| **PRAVA I OBVEZE MINISTARSTVA** | Ministarstvo će uplaćivati 50% ugovorenog iznosa za stipendije neposredno na račun stipendiste do kraja mjeseca za koji se stipendija isplaćuje.  Ministarstvo ima pravo nadzora nad kvalitetom provedbe stručne prakse stipendiste uvidom na licu mjesta. |
| **PRAVA I OBVEZE KOMORE** | Komora se obvezuje odabrati stipendiste sukladno kriterijima i uvjetima relevantnim za određeno zanimanje.  Komora će uplaćivati 50% ugovorenog iznosa za stipendije neposredno na račun stipendista do kraja mjeseca za koji se stipendija isplaćuje.  Komora se obvezuje Ministarstvu najmanje tromjesečno dostavljati potvrde o izvršenoj uplati na ime stipendija na račune stipendista.  Komora se obvezuje osigurati stipendistu stručnu praksu s mentorom u skladu sa zanimanjem za koje se stipendist školuje.  Komora se obvezuje prikupljati potvrde o uspješnom završetku razreda i upisu u sljedeći razred i dostaviti Ministarstvu **do 15. rujna**.  Komora ima pravo predložiti raskid ugovora o stipendiranju u slučaju da stipendist ne izvršava svoje obveze odnosno u slučaju skrivljenog ponašanja.  Prijedlog raskida komora je obvezna dostaviti Ministarstvu na suglasnost. Temeljem prijedloga o raskidu Ministarstvo sastavlja Obavijest o gubitku prava na stipendiju koja se dostavlja stipendisti. |
| **PRAVA I OBVEZE STIPENDISTE** | Stipendist se obvezuje redovito (bez ponavljanja) upisivati i pohađati razrede te završiti školovanje u redovnom roku.  Stipendist se obvezuje tijekom trajanja školovanja redovito obavljati stručnu praksu.  Stipendist se obvezuje tijekom stručne prakse uredno izvršavati sve svoje obveze i zadatke.  Stipendist se obvezuje komori dostaviti potvrde o redovitom upisu za svaku školsku godinu, kao i dokaz o redovnom završetku školovanja (kopiju svjedodžbe) **do 10. rujna**.  Stipendist se obvezuje eventualni prigovor na provedbu Programa stipendiranja uložiti pisanim putem **u roku 15 dana** od dana nastanka razloga prigovora istovremeno Ministarstvu i komori.  Stipendist je dužan kod potpisivanja ugovora predati **bjanko zadužnice** na prvi veći iznos u odnosu na iznos predviđen za stipendiranje tijekom sudjelovanja u Programu, solemnizirane od strane javnog bilježnika (Ministarstvu i komori).  Stipendist može raskinuti ovaj Ugovor u slučaju da Komora na ispunjava svoje obveze prema Stipendisti sukladno ugovoru. U tom slučaju, Komora ima obvezu povrata do tada isplaćenih stipendija stipendisti iz državnog proračuna sa zakonskom zateznom kamatom u državni proračun u roku od 15 dana od dana raskida ovoga Ugovora. |
| **ODGODA OBVEZE RADA** | Ukoliko Stipendist po završetku trogodišnjeg obrazovanja upisuje 4. stupanj, uz suglasnost tvrtke i Ministarstva odgađa se početak rada te se dogovara rad po završetku 4. stupnja kroz najviše dvije sezone/godine, što se uređuje Sporazumom o odgodi obveze rada.  Ukoliko nakon završetka srednje škole Stipendist upisuje 5., 6. ili 7. stupanj obrazovanja, uz suglasnost tvrtke i Ministarstva odgađa se početak rada te se dogovara rad, što se uređuje Sporazumom o odgodi obveze rada. |
| **NAČIN PODNOŠENJA ZAHTJEVA** | Ministarstvo objavljuje na svojim mrežnim stranicama ([www.mints.gov.hr](http://www.mints.gov.hr)) **Javni poziv s pripadajućom dokumentacijom za sudjelovanje u Programu poticanja obrazovanja kadrova u ugostiteljstvu i turizmu u 2020. godini ,,STIPENDIJE“.**  Zahtjev za dodjelu bespovratnih sredstava podnosi se na propisanim obrascima zahtjeva s traženim prilozima i dostavlja poštom ili osobno u zatvorenoj omotnici na adresu:  **MINISTARSTVO TURIZMA I SPORTA RH**  **„Prijava na javni poziv – STIPENDIJE“**  **Prisavlje 14**  **10 000 ZAGREB**  **Istovremeno kompletnu skeniranu prijavnu dokumentaciju potrebno je poslati elektronskim putem na e-mail adresu** [stipendije@mints.hr](mailto:stipendije@mints.hr) .  Sva eventualna pitanja svih zainteresiranih mogu se uputiti elektronskim putem na e-mail adresu: [stipendije@mints.hr](mailto:stipendije@mints.hr) . |
| **DOKUMENTACIJA**  **KOJA SE**  **DOSTAVLJA UZ ZAHTJEV** | **TVRTKE:**   * popunjeni obrazac zahtjeva **ST,** * popunjen obrazac provjere kvalitete smještaja i dodatnih uvjeta provedbe stručne prakse stipendista u organizaciji tvrtke – **KS,** * dokaz o pravnom statusu tvrtke (izvod iz registra), * pravomoćno rješenje o kategorizaciji objekta (iz skupine hoteli i skupine kampovi), * potvrda nadležne Porezne uprave o nepostojanju duga tvrtke prema državi (ne starija od 30 dana), * plan stipendiranja i plan stručne prakse, * popis mentora s njihovim kvalifikacijama, * popis objekata drugih poslodavaca u kojima se obavlja stručna praksa s imenima i kontaktima mentora (što je prihvatljivo u slučaju kada tvrtka ulazi u partnerstvo s više od 100 stipendista), * ispunjeni obrazac **S** sa podacima odabranih stipendist (ime i prezime roditelja/skrbnika, ime i prezime i **OIB** stipendista, datum i godina rođenja, adresa, kontakt telefon, škola/fakultet i razred/godina koju pohađa s adresom, brojem telefona i imenom i kontaktom mentora u školi/fakultetu, potvrdu o upisu u školu/fakultet, naziv banke i broj računa za svakog učenika/studenta na koji će se isplaćivati stipendije, * potvrdu škole / fakulteta o redovnom školovanju / studiranju učenika/studenta.   **KOMORE:**   * popunjeni obrazac zahtjeva **SK,** * izvod iz registra udruženja obrtnika, * potvrda nadležne Porezne uprave o nepostojanju duga komore prema državi (ne starija od 30 dana), * plan stipendiranja i plan stručne prakse, * popis licenciranih obrta ugostitelja s kojima ima reguliran odnos o stipendiranju učenika, * ispunjeni obrazac **S** s podacima odabranih stipendista (ime i prezime roditelja/skrbnika, ime i prezime i **OIB** stipendiste, datum i godina rođenja, adresa, kontakt telefon, škola i razred koju pohađa s adresom, brojem telefona i imenom i kontaktom mentora u školi, potvrda o upisu u školu, naziv banke i broj računa učenika na koji će se isplaćivati stipendije, * potvrdu škole o redovnom školovanju učenika. |
| **ROK ZA PODNOŠENJE PRIJAVA** | Zahtjevi temeljem javnog poziva zaprimaju se **do 14. prosinca 2020. godine.**  **Zahtjevi i dokumentacija koji ne stignu u navedenom roku neće biti prihvatljivi.** |
| **ZAHTJEVI KOJI SE NEĆE RAZMATRATI** | Neće se razmatrati zahtjevi s nepotpunim podacima i nepotpunom dokumentacijom. |
| **UVJETI ZA**  **ODABIR PARTNERA** | **TVRTKE:**   * da je tvrtka pravna osoba koja je registrirana za obavljanje ugostiteljskih usluga u objektima iz skupine hoteli i skupine kampovi ili turističkoj agenciji, * da ima pravomoćno rješenje o kategorizaciji (ako je primjenjivo), * da uredno ispunjava obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave * da ima planirana sredstva i plan dodjele stipendija, * da ima razrađen plan stručne prakse i osposobljene mentore, * da stipendije dodjeljuje učenicima i studentima koji nisu u radnom odnosu   **KOMORE:**   * da uredno ispunjava obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave * da komora ima planirana sredstva i plan dodjele stipendija, * da je reguliran odnos komore i licenciranih obrta gdje će stipendisti obavljati stručnu praksu, * da stipendije dodjeljuje učenicima koji nisu u radnom odnosu |
| **KRITERIJI ZA ODABIR PARTNERA** | Ministarstvo će ući u partnerstvo s tvrtkama/komorama koje ispunjavaju uvjete i mogu ispuniti obveze navedene u ovom Programu, a do iskorištenja proračunskih sredstava. |
| **ODABIR PARTNERA** | Povjerenstvo za pripremu i provedbu Programa poticanja obrazovanja kadrova u ugostiteljstvu i turizmu u 2020. godini ,,Stipendije“ (u daljnjem tekstu Povjerenstvo) sastoji se od pet članova koje imenuje ministrica. Administrativnu provjeru prijava obavlja Stručna radna skupina koju imenuje predsjednik Povjerenstva. Povjerenstvo donosi prijedlog Odluke o odabiru partnera i dodjeli sredstava na ime stipendija.  Ministrica, temeljem prijedloga Odluke Povjerenstva, donosi Odluku o odabiru partnera i dodjeli sredstava na ime stipendija.  Temeljem Odluke, potpisuju se tripartitni ugovori partnera sa stipendistom/ skrbnikom.  U slučaju nepredviđenih okolnosti, kao i u slučaju da zbog raskida ugovora dio sredstava ostane neutrošen, Ministarstvo može temeljem odluke povjerenstva izmijeniti raspored sredstava po korisnikuodnosno društvu, a u okviru ukupnih sredstava predviđenih programom. |
| **ROK ZA DONOŠENJE ODLUKE** | Odluka o odabiru partnera i dodjeli sredstava na ime stipendija donijet će se najkasnije do 21. prosinca 2020. |
| **OBJAVA POPISA PARTNERA** | Popis odabranih partnera s brojem stipendista i iznosom odobrenih sredstava bit će objavljen na mrežnim stranicama Ministarstva ([www.mints.gov.hr](http://www.mints.gov.hr)) u roku 2 dana od dana donošenja Odluke. |
| **ROK ZA POTPISIVANJE UGOVORA** | Ministarstvo će s odabranim partnerima i stipendistima potpisati tripartitni ugovor o stipendiranju najkasnije u roku 30 dana od dana objave Odluke.  Svako slijedeće razdoblje stipendiranja do završetka obrazovanja regulirat će se Dodatkom ugovora u skladu s odobrenim sredstvima u proračunu Ministarstva za ovu namjenu. |
| **NADZOR** | Ministarstvo obavlja nadzor nad namjenskim korištenjem sredstava putem dostavljenih dokaznica od strane partnera (dokaznice o uplati sredstava na račune stipendista – tromjesečno, potvrde o redovnom školovanju u ugovorenom roku i dr.) te po potrebi osobnim nadzorom predstavnika Ministarstva turizma i sporta.  **U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, partner ili stipendist je dužan o tome obavijestiti Ministarstvo pisanim putem s dokazima o nastaloj okolnosti u roku od 15 dana od dana nastanka okolnosti o čemu će odlučiti Povjerenstvo.**  U slučaju utvrđivanja neispunjavanja uvjeta iz ugovora, Ministarstvo će zatražiti povrat sredstava, a stipendist je dužan vratiti ista **u roku 15 dana** od zaprimanja zahtjeva. U slučaju da stipendist ne postupi u skladu sa zahtjevom, Ministarstvo će aktivirati bjanko zadužnicu. |
| **ZAVRŠNE ODREDBE** | Tijekom provedbe Programa Ministarstvo zadržava pravo na izmjene i dopune istog, ako to ocjeni potrebnim, što će odrediti Ugovorom ili Dodatkom ugovora. |